CELEX: 62009TN0350
Language: el
Date: 2009-09-04 00:00:00
Title: Υπόθεση T-350/09: Προσφυγή της 4ης Σεπτεμβρίου 2009 — ICO Satellite Ltd κατά Επιτροπής

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/76
            
         Προσφυγή της 4ης Σεπτεμβρίου 2009 — ICO Satellite Ltd κατά Επιτροπής
   (Υπόθεση T-350/09)
   2009/C 267/137
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: ICO Satellite Ltd (Slough, Ηνωμένο Βασίλειο) (εκπρόσωπος: S. Tupper, solicitor)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση 2009/449/ΕΚ [της Επιτροπής], της 13ης Μαΐου 2009, σχετικά με την επιλογή φορέων εκμετάλλευσης πανευρωπαϊκών συστημάτων που παρέχουν κινητές δορυφορικές υπηρεσίες (ΚΔΥ), σύμφωνα με τις διατάξεις των άρθρων 230 ΕΚ και 231 ΕΚ,
            
         
               —
            
            
               να καταδικάσει την προσφεύγουσα στα δικαστικά έξοδα και να της επιβάλει κάθε άλλη κύρωση που το Πρωτοδικείο θα κρίνει προσήκουσα.
            
         
      Ισχυρισμοί και κύρια επιχειρήματα
   
   Με την προσφυγή της, η προσφεύγουσα ζητεί την ακύρωση της αποφάσεως 2009/449/ΕΚ της Επιτροπής, της 13ης Μου 2009, σχετικά με την επιλογή φορέων εκμετάλλευσης πανευρωπαϊκών συστημάτων που παρέχουν κινητές δορυφορικές υπηρεσίες (ΚΔΥ) (1).
   Η προσφεύγουσα υποστηρίζει ότι η προσβαλλόμενη απόφαση της στερεί τα ιδιοκτησιακά δικαιώματα που της αναγνωρίζει το διεθνές δίκαιο. Ισχυρίζεται επιπλέον ότι η προσβαλλόμενη απόφαση είναι παράνομη, καθόσον η Επιτροπή:
   
               α)
            
            
               αντιμετώπισε την προσφεύγουσα κατά τρόπο ενέχοντα διακρίσεις, εμπλέκοντας έναν πρώην πρόεδρο του διοικητικού συμβουλίου της Inmarsat Ventures Limited (στο εξής: Inmarsat) στη διαδικασία λήψεως αποφάσεων, παραβαίνοντας έτσι ουσιώδεις διαδικαστικούς κανόνες και παραβιάζοντας την αρχή της ίσης μεταχειρίσεως, και
            
         
               β)
            
            
               ενήργησε κατά παράλογο τρόπο επιλέγοντας την Inmarsat και τη Solaris Mobile Limited αντί την προσφεύγουσα, μολονότι αυτή είναι κατά τους ισχυρισμούς της σε αντικειμενικά καλλίτερη θέση να παράσχει ΚΔΥ.
            
         Κατά την προσφεύγουσα, λαμβάνοντας την προσβαλλόμενη απόφαση, η καθής ενήργησε κατά τρόπο δυσανάλογο και συνεπαγόμενο διακρίσεις και προσέβαλε τη δικαιολογημένη εμπιστοσύνη της προσφεύγουσας. Επιπλέον, η προσφεύγουσα ισχυρίζεται ότι η προσβαλλόμενη απόφαση συνιστά επίσης προσβολή των δικαιωμάτων της επί της ακώλυτης απόλαυσης των περιουσιακών της στοιχείων, όπως αυτή προστατεύεται από το άρθρο 1, του Πρωτοκόλλου 1, της Ευρωπαϊκής Συμβάσεως για την Προστασία των Δικαιωμάτων του Ανθρώπου (στο εξής: ΕΣΔΑ), καθώς και του δικαιώματός της επί του σεβασμού των αστικής φύσεως δικαιωμάτων της, συμπεριλαμβανομένων των ιδιοκτησιακών της δικαιωμάτων και του δικαιώματός της επί δίκαιης και δημοσίως διεξαγομένης δίκης, που καθιερώνεται με το άρθρο 6 της ΕΣΔΑ.
   
      (1)  Απόφαση 2009/449/ΕΚ της Επιτροπής της 13ης Μαΐου 2009, σχετικά με την επιλογή φορέων εκμετάλλευσης πανευρωπαϊκών συστημάτων που παρέχουν κινητές δορυφορικές υπηρεσίες (ΚΔΥ) [κοινοποιηθείσα υπό τον αριθμό Ε(2009) 3746] (ΕΕ 2009 L 149, σ. 65).